title: Regulamentul de punere în aplicare (UE) 2020/572 al Comisiei din 24 aprilie 2020 privind structura de raportare care trebuie urmată pentru rapoartele de investigare a accidentelor și a incidentelor feroviare (Text cu relevanță pentru SEE)

text:
                  27.4.2020

                  RO

                  Jurnalul Oficial al Uniunii Europene

                  L 132/10

         REGULAMENTUL DE PUNERE ÎN APLICARE (UE) 2020/572 AL COMISIEI
         din 24 aprilie 2020
         privind structura de raportare care trebuie urmată pentru rapoartele de investigare a accidentelor și a incidentelor feroviare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (1), în special articolul 24 alineatul (2),
         întrucât:

                     (1)

                     Directiva (UE) 2016/798 oferă un cadru pentru asigurarea faptului că rezultatele investigațiilor privind accidentele și incidentele sunt diseminate de către organismele naționale de investigare (ONI) responsabile pentru raportarea cu privire la investigarea accidentelor și a incidentelor feroviare din întreaga Uniune, în conformitate cu articolul 22 din directivă.

                     (2)

                     Rapoartele privind investigațiile, precum și eventualele constatări și recomandări ulterioare oferă informații esențiale pentru îmbunătățirea în viitor a siguranței feroviare din spațiul feroviar unic european. În conformitate cu articolul 26 din Directiva (UE) 2016/798, recomandările privind siguranța trebuie puse în practică de către destinatari, iar măsurile luate trebuie raportate organismului de investigare.

                     (3)

                     O structură comună a raportului de investigare trebuie să faciliteze diseminarea rapoartelor. În acest scop, în conformitate cu articolul 37 alineatul (3) litera (e) din Regulamentul (UE) 2016/796 al Parlamentului European și al Consiliului (2), a fost instituită o bază de date publică, gestionată sub responsabilitatea Agenției Uniunii Europene pentru Căile Ferate, care este accesibilă prin intermediul agenției.

                     (4)

                     Pentru a facilita accesul la informații utile și aplicarea acestora în cazul altor părți interesate din Europa, unele părți ale raportului sunt solicitate în două limbi europene.

                     (5)

                     Această structură trebuie să protejeze ONI împotriva interferențelor externe și să garanteze că investigația a fost efectuată în mod independent în conformitate cu articolul 21 alineatul (4) din Directiva (UE) 2016/798.

                     (6)

                     Rapoartele de investigare a accidentelor și a incidentelor de siguranță trebuie să asigure faptul că se pot trage învățăminte din accidentele și incidentele survenite în trecut. Ele trebuie să faciliteze identificarea riscurilor pentru siguranță și eliminarea în viitor a riscurilor pentru siguranță similare și să permită actorilor din sectorul feroviar să își revizuiască evaluarea riscurilor legate de operațiunile lor și să își actualizeze sistemele de management al siguranței atunci când este necesar, inclusiv atunci când trebuie adoptate măsuri corective, în temeiul punctului 7.1.3 din anexa I și a punctului 7.1.3 din anexa II la Regulamentul delegat (UE) 2018/762 al Comisiei (3). În acest scop, informațiile cuprinse în aceste rapoarte trebuie structurate, pentru a fi ușor accesibile.

                     (7)

                     Agenția Uniunii Europene pentru Căile Ferate (denumită în continuare „agenția”), care colectează rapoartele, trebuie să dispună de un instrument informatic adecvat care să ofere o accesare ușoară, adaptată la nevoile specifice ale utilizatorului (de exemplu, prin utilizarea de cuvinte-cheie).

                     (8)

                     Măsurile prevăzute în prezentul regulament sunt conforme cu avizul comitetului menționat la articolul 28 alineatul (1) din Directiva (UE) 2016/798,

               ADOPTĂ PREZENTUL REGULAMENT:

            Articolul 1
            Obiect și domeniu de aplicare
            Prezentul regulament stabilește o structură comună de raportare pentru investigațiile privind accidentele și incidentele menționate la articolul 20 alineatele (1) și (2) din Directiva (UE) 2016/798.

            Articolul 2
            Definiții
            În sensul prezentului regulament, se aplică următoarele definiții:

                        1.

                        „factor cauzal” înseamnă orice acțiune, omisiune, eveniment sau condiție ori o combinație a acestora care, dacă ar fi fost corectat(ă), eliminat(ă) sau evitat(ă), ar fi putut împiedica producerea accidentului sau incidentului, după toate probabilitățile;

                        2.

                        „factor contributiv” înseamnă orice acțiune, omisiune, eveniment sau condiție care afectează un accident sau incident prin creșterea probabilității de producere a acestuia, prin accelerarea efectului în timp sau prin sporirea gravității consecințelor, însă a cărui eliminare nu ar fi împiedicat producerea accidentului sau incidentului;

                        3.

                        „factor sistemic” înseamnă orice factor cauzal sau contributiv de natură organizațională, managerială, societală sau de reglementare care ar putea afecta accidente sau incidente similare și conexe în viitor, incluzând, mai ales, condițiile cadrului de reglementare, proiectarea și aplicarea sistemului de management al siguranței, competențele personalului, procedurile și întreținerea.

            Articolul 3
            Structura de raportare
            Fără a se aduce atingere dispozițiilor articolului 20 și ale articolului 24 alineatele (1) și (2) din Directiva (UE) 2016/798, rapoartele de investigare se emit urmând cât mai îndeaproape posibil structura stabilită în anexa I.
            Punctele 1, 5 și 6 din anexa I se redactează într-o a doua limbă europeană oficială. Această traducere trebuie să fie disponibilă cel târziu la 3 luni de la transmiterea raportului.
            Rapoartele se pun la dispoziția agenției în format digital care permite accesul la raport, la analiza și la indexarea digitală a acestuia.

            Articolul 4
            Tranziție
            În ceea ce privește accidentele și incidentele în cazul cărora, la data intrării în vigoare a prezentului regulament, fusese deja luată o decizie de lansare a investigației în conformitate cu articolul 22 alineatul (3) din Directiva (UE) 2016/798, organismul de investigare poate decide să urmeze structura de raportare stabilită în anexa I sau structura de raportare din anexa V la Directiva 2004/49/CE a Parlamentului European și a Consiliului (4).

            Articolul 5
            Intrare în vigoare și aplicare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 aprilie 2020.

                  Pentru Comisie

                  Președintele

               Ursula VON DER LEYEN

            (1)  JO L 138, 26.5.2016, p. 102.

            (2)  Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004 (JO L 138, 26.5.2016, p. 1).

            (3)  Regulamentul delegat (UE) 2018/762 al Comisiei din 8 martie 2018 de stabilire a unor metode comune de siguranță privind cerințele sistemului de management al siguranței, în temeiul Directivei (UE) 2016/798 a Parlamentului European și a Consiliului, și de abrogare a Regulamentelor (UE) nr. 1158/2010 și (UE) nr. 1169/2010 ale Comisiei (JO L 129, 25.5.2018, p. 26).

            (4)  Directiva 2004/49/CE a Parlamentului European și a Consiliului din 29 aprilie 2004 privind siguranța căilor ferate comunitare și de modificare a Directivei 95/18/CE a Consiliului privind acordarea de licențe întreprinderilor feroviare și a Directivei 2001/14/CE privind repartizarea capacităților de infrastructură feroviară și perceperea de tarife pentru utilizarea infrastructurii feroviare și certificarea siguranței (Directiva privind siguranța feroviară) (JO L 164, 30.4.2004, p. 44)

            ANEXĂ
            Structura care trebuie urmată pentru raportare
            În conformitate cu articolul 24 alineatul (1) din Directiva (UE) 2016/798, rapoartele privind accidentele și incidentele trebuie să urmeze cât mai aproape posibil structura stabilită în prezenta anexă, adaptată la tipul și la gravitatea accidentului sau a incidentului. Este necesar, în principiu, să se completeze cu informații fiecare dintre titlurile 1-6, inclusiv subtitlurile marcate cu litere, acolo unde este relevant. În cazul în care nu sunt disponibile sau nu sunt necesare informații relevante, din cauza circumstanțelor accidentului sau incidentului, la titlurile sau subtitlurile corespunzătoare se înscrie mențiunea „nu se aplică”, care le identifică drept irelevante în contextul investigației respective. Această mențiune se poate face în mod agregat, fie la începutul, fie la sfârșitul titlului sau al subtitlului relevant.
            1.   Rezumat

            Rezumatul este o parte integrantă a raportului și trebuie să fie suficient de explicit încât să poată fi citit în lipsa oricărui alt context.
            El trebuie să ofere o prezentare generală a datelor de bază ale accidentului sau incidentului: o scurtă descriere a accidentului sau incidentului; când, unde și cum s-a întâmplat; precum și o concluzie privind cauzele și consecințele sale. Rezumatul trebuie să menționeze toți factorii (cauzali, contributivi și/sau sistemici) identificați în urma investigației. Dacă este cazul, rezumatul trebuie să enumere recomandările privind siguranța și destinatarii acestora.
            2.   Investigația și contextul acesteia

            Această parte a raportului trebuie să prezinte obiectivele și contextul investigației. Ea trebuie să menționeze orice factori, precum întârzierile, care ar putea avea un impact negativ sau ar putea influența în alt mod investigația sau concluziile sale.

                        1.

                        Decizia de a iniția o investigație:

                        2.

                        Motivarea deciziei de a iniția o investigație, de exemplu prin trimitere la articolul 20 alineatul (1) (accident grav) sau la articolul 20 alineatul (2) literele (a)-(d):

                        3.

                        Domeniul de aplicare și limitele investigației, inclusiv o justificare a acesteia, precum și o explicație a oricărei întârzieri care este considerată a fi un risc sau un alt impact asupra desfășurării investigației sau concluziilor acesteia:

                           Informațiile privind domeniul de aplicare și limitele pot fi detaliate la punctul 4.

                        4.

                        O descriere agregată a capacităților tehnice și a funcțiilor din cadrul echipei de investigare, Printre acestea se numără cele care aparțin altor organisme de investigare sau părți externe implicate, precum și dovezi privind independența acestora față de părțile implicate în accident sau incident:

                           Dacă se acordă anonimat persoanelor sau entităților, vă rugăm să clarificați.

                        5.

                        O descriere a procesului de comunicare și de consultare instituit cu persoanele sau cu entitățile implicate în accident sau incident, pe parcursul investigației și în legătură cu informațiile furnizate:

                           Dacă se acordă anonimat persoanelor sau entităților, vă rugăm să clarificați.

                        6.

                        O descriere a nivelului de cooperare oferit de entitățile implicate:

                           Dacă se acordă anonimat persoanelor sau entităților, vă rugăm să clarificați.

                        7.

                        O descriere a metodelor și tehnicilor de investigație, precum și a metodelor de analiză aplicate pentru a stabili faptele și constatările menționate în raport. Faptele trebuie să stabilească cel puțin:

                                    —

                                    evenimentele și condițiile care au condus la producerea accidentului sau incidentului;

                                    —

                                    eventuali precursori care au condus la cele de mai sus;

                                    —

                                    instrucțiunile, procedurile obligatorii, mecanismele de feedback și/sau mecanismele de control care au condus la producerea accidentului sau incidentului sau au jucat în alt mod un rol în acest sens.

                           De exemplu, interviuri, acces la documentație și înregistrări privind sistemul de exploatare,

                        8.

                        O descriere a dificultăților și a provocărilor specifice întâmpinate în decursul investigației.

                        9.

                        Orice interacțiune cu autoritățile judiciare, dacă este cazul.

                        10.

                        Dacă este cazul, orice alte informații relevante în contextul investigației.

                  3.   Descrierea accidentului sau incidentului

            Această parte a raportului trebuie să conțină o descriere detaliată a mecanismului de producere a accidentului sau incidentului, pe baza informațiilor colectate în timpul investigației desfășurate.
            (a)   Producerea accidentului sau incidentului și informații de context:

                        1.

                        Descrierea tipului de accident sau de incident produs:

                        2.

                        Data, ora exactă și locul producerii accidentului sau incidentului;

                        3.

                        Descrierea locului unde s-a produs accidentul sau incidentul, inclusiv condițiile meteorologice și condițiile geografice din momentul producerii accidentului sau incidentului și dacă erau efectuate lucrări în locul respectiv sau în vecinătatea acestuia:

                        4.

                        Decese, vătămări și daune materiale:

                                    —

                                    călători, angajați sau contractanți, utilizatori ai trecerilor la nivel, intruși, alte persoane aflate pe peron, alte persoane care nu se aflau pe peron;

                                    —

                                    încărcătură, bagaje și alte bunuri;

                                    —

                                    material rulant, infrastructură și mediu.

                           Dacă se acordă anonimat persoanelor sau entităților, vă rugăm să clarificați.

                        5.

                        Descrierea altor consecințe, inclusiv impactul producerii accidentului sau incidentului asupra activității regulate a actorilor implicați:

                        6.

                        Identificarea persoanelor, a funcțiilor acestora și a entităților implicate, inclusiv posibile interfețe cu contractanții și/sau cu alte părți relevante:

                           Dacă se acordă anonimat persoanelor sau entităților, vă rugăm să clarificați.

                        7.

                        Descrierea și identificatorii trenului (trenurilor), precum și compunerea acestuia (acestora), inclusiv materialul rulant implicat și numerele de înmatriculare ale acestuia:

                        8.

                        O descriere a părților relevante ale infrastructurii și sistemului de semnalizare – tip de cale ferată, sisteme de aparat de cale, centralizare, semnalizare, protecție a trenurilor:

                        9.

                        Dacă este cazul, orice alte informații relevante pentru descrierea accidentului sau incidentului și informații de context:

                  (b)   Descrierea faptică a evenimentelor:

                        1.

                        Lanțul evenimentelor care au dus la producerea accidentului sau incidentului, inclusiv:

                                    —

                                    măsurile luate de persoanele implicate;

                                    —

                                    funcționarea materialului rulant și a instalațiilor tehnice;

                                    —

                                    funcționarea sistemului de exploatare:

                           De exemplu, punctul de plecare al unei călătorii cu trenul, începutul de tură a unui membru al personalului implicat

                           De exemplu, măsurile luate de personal pentru controlul traficului și semnalizare, schimbul de mesaje verbale și ordinele scrise legate de producerea accidentului sau incidentului

                           De exemplu, sistemul de control-comandă și semnalizare, infrastructura, echipamentele de comunicații, materialul rulant, întreținerea etc.

                        2.

                        Lanțul evenimentelor de la producerea accidentului sau incidentului până la sfârșitul acțiunilor serviciilor de salvare, inclusiv:

                                    —

                                    măsurile luate pentru protecția și securizarea locului unde s-a produs accidentul sau incidentul;

                                    —

                                    eforturile serviciilor de salvare și de urgență.

                           De exemplu, declanșarea planului de urgență feroviar, declanșarea planului de urgență al serviciilor publice de salvare, al poliției și al serviciilor medicale și lanțul său de evenimente

                  4.   Analiza accidentului sau incidentului, dacă este necesar în ceea ce privește factorii contributivi individuali

            Această parte a raportului trebuie să analizeze faptele și constatările stabilite (adică performanța operatorilor, a materialului rulant și/sau a instalațiilor tehnice) care au cauzat producerea accidentului sau incidentului: Analiza trebuie să ducă la identificarea factorilor critici de siguranță care au provocat sau au contribuit în alt mod la producerea accidentului sau incidentului, inclusiv faptele identificate drept precursori. Un accident sau incident poate fi cauzat de factori cauzali, sistemici și contributivi care sunt la fel de importanți și care ar trebui să fie luați în considerare în cursul unei investigații.
            Analiza poate fi extinsă la condiții, mecanisme de feedback și/sau mecanisme de control de la nivelul întregului sistem feroviar, care au fost identificate ca influențând în mod activ dezvoltarea unor accidente sau incidente similare. Aceasta ar putea include funcționarea sistemelor de management al siguranței ale părților implicate și activitățile de reglementare care vizează certificarea și supravegherea.
            Următoarele elemente trebuie incluse pentru fiecare dintre evenimentele sau factorii (cauzali sau contributivi) identificați care par a fi critici din punctul de vedere al siguranței, în conformitate cu flexibilitatea oferită de structură (a se vedea mai sus).
            (a)   Roluri și sarcini

            Fără a se aduce atingere articolului 20 alineatul (4) din Directiva (UE) 2016/798, această parte a raportului trebuie să ducă la identificarea și analizarea rolurilor și a sarcinilor entităților și persoanelor individuale, inclusiv, dacă este necesar, identificarea personalului relevant și a sarcinilor și funcțiilor definite ale acestuia, identificate ca fiind implicate, într-un mod critic din punctul de vedere al siguranței, în producerea accidentului sau incidentului sau în orice activitate care a condus la aceasta.

                        1.

                        Întreprinderea feroviară (întreprinderile feroviare) și/sau administratorul (administratorii) de infrastructură:

                           Dacă se acordă anonimat persoanelor sau entităților, vă rugăm să clarificați.

                        2.

                        Entitatea/entitățile responsabile cu întreținerea, atelierele de întreținere și/sau alți furnizori de servicii de întreținere:

                           Dacă se acordă anonimat persoanelor sau entităților, vă rugăm să clarificați.

                        3.

                        Producătorii de material rulant sau alți furnizori de produse feroviare:

                           Dacă se acordă anonimat persoanelor sau entităților, vă rugăm să clarificați.

                        4.

                        Autoritățile naționale de siguranță și/sau Agenția Uniunii Europene pentru Căile Ferate:

                           Dacă se acordă anonimat persoanelor sau entităților, vă rugăm să clarificați.

                        5.

                        Organismele notificate, organismele desemnate și/sau organismele de evaluare a riscurilor:

                           Dacă se acordă anonimat persoanelor sau entităților, vă rugăm să clarificați.

                        6.

                        Organismele de certificare a entităților responsabile cu întreținerea menționate la punctul 2:

                           Dacă se acordă anonimat persoanelor sau entităților, vă rugăm să clarificați.

                        7.

                        Orice altă persoană sau entitate relevantă pentru producerea accidentului sau incidentului, documentată sau nu în unul din sistemele relevante de management al siguranței sau menționată într-un registru sau într-un cadru juridic relevant:

                           Dacă se acordă anonimat persoanelor sau entităților, vă rugăm să clarificați.

                           De exemplu, deținătorii de vehicule, furnizorii de terminale, furnizorii de servicii de încărcare sau de umplere

                  (b)   Materialul rulant și instalațiile tehnice

            Factorii cauzali sau consecințele unui accident sau incident care au fost identificate ca fiind legate de starea materialului rulant sau a instalațiilor tehnice, inclusiv posibili factori contributivi legați de activități și decizii, precum:

                        1.

                        Provenind din proiectarea materialului rulant, a infrastructurii feroviare sau a instalațiilor tehnice:

                        2.

                        Provenind din instalarea și darea în exploatare a materialului rulant, infrastructurii feroviare sau instalației tehnice:

                        3.

                        Datorate producătorilor de material rulant sau altor furnizori de produse feroviare:

                        4.

                        Provenind din întreținerea și/sau modificarea materialului rulant sau a instalațiilor tehnice:

                        5.

                        Datorate entității/entităților responsabile cu întreținerea, atelierelor de întreținere și/sau altor furnizori de servicii de întreținere:

                        6.

                        Și orice alți factori sau alte consecințe considerate relevante în scopul investigației:

                  (c)   Factorii umani

            În cazul în care factorii cauzali sau contributivi ori consecințele unui accident sau incident au fost legate (legați) de acțiuni umane, se va acorda atenție circumstanțelor speciale și modului în care activitățile de rutină sunt exercitate de personal în timpul exploatării normale, precum și factorilor umani și organizaționali care pot influența acțiunile și/sau deciziile, inclusiv:

                        1.

                        Caracteristici umane și individuale:

                                    (a)

                                    formare și dezvoltare, inclusiv competențe și experiență;

                                    (b)

                                    circumstanțe medicale și personale cu influență asupra producerii accidentului sau a incidentului, inclusiv existența stresului fizic sau psihologic;

                                    (c)

                                    oboseală;

                                    (d)

                                    motivație și atitudine.

                        2.

                        Factori legați de locul de muncă;

                                    (a)

                                    concepția sarcinii;

                                    (b)

                                    proiectarea echipamentului cu impact asupra interfeței om-mașină;

                                    (c)

                                    mijloace de comunicare;

                                    (d)

                                    practici și procese;

                                    (e)

                                    norme de exploatare, instrucțiuni locale, cerințe privind personalul, prescripții de întreținere și standarde aplicabile;

                                    (f)

                                    timpul de lucru al personalului implicat;

                                    (g)

                                    practici de gestionare a riscurilor;

                                    (h)

                                    context, utilaje, echipamentele și instrucțiunile care modelează practicile de lucru.

                        3.

                        Factori organizaționali și sarcini:

                                    (a)

                                    planificarea și volumul de lucru al forței de muncă;

                                    (b)

                                    comunicații, informare și munca în echipă;

                                    (c)

                                    recrutare și selecție, resurse;

                                    (d)

                                    supravegherea și managementul performanței;

                                    (e)

                                    compensare (remunerație);

                                    (f)

                                    conducere, aspecte legate de ierarhie;

                                    (g)

                                    cultura organizațională;

                                    (h)

                                    aspecte juridice (inclusiv normele și reglementările UE și naționale relevante);

                                    (i)

                                    condițiile cadrului de reglementare și aplicarea sistemului de management al siguranței.

                        4.

                        Factori de mediu:

                                    (a)

                                    condiții de lucru (zgomot, iluminat, vibrații etc.);

                                    (b)

                                    condiții meteorologice și geografice;

                                    (c)

                                    lucrări desfășurate la sau în vecinătatea locului unde s-a produs accidentul sau incidentul.

                        5.

                        Și orice alt factor relevant în scopul investigației de la punctele 1, 2, 3, 4 de mai sus:

                  (d)   Mecanisme de feedback și de control, inclusiv gestionarea riscurilor și managementul siguranței, precum și procese de monitorizare.

                        1.

                        Condițiile cadrului de reglementare relevant:

                        2.

                        Procesele, metodele, conținutul și rezultatele activităților de evaluare a riscurilor și de monitorizare efectuate de oricare dintre actorii implicați: întreprinderi feroviare, administratori de infrastructură, entități responsabile cu întreținerea, ateliere de întreținere, alți furnizori de servicii de întreținere, producători și alți actori, precum și rapoartele de evaluare independente menționate la articolul 6 din Regulamentul de punere în aplicare (UE) nr. 402/2013 al Comisiei  (1):

                        3.

                        Sistemul de management al siguranței al întreprinderii sau întreprinderilor feroviare implicate și al administratorului sau administratorilor de infrastructură implicați, inclusiv elementele de bază menționate la articolul 9 alineatul (3) din Directiva (UE) 2016/798 și în orice acte juridice de punere în aplicare ale UE:

                        4.

                        Sistemul de management al entității/entităților responsabile cu întreținerea și al atelierelor de întreținere, inclusiv funcțiile menționate la articolul 14 alineatul (3) și în anexa III la Directiva (UE) 2016/798, precum și în orice acte de punere în aplicare ulterioare

                        5.

                        Rezultatele supravegherii efectuate de autoritățile naționale de siguranță în conformitate cu articolul 17 din Directiva (UE) 2016/798

                        6.

                        Autorizațiile, certificatele și rapoartele de evaluare eliberate de agenție, de autoritățile naționale de siguranță sau de alte organisme de evaluare a conformității:

                                    —

                                    Autorizațiile de siguranță/certificatele de siguranță ale administratorului sau administratorilor de infrastructură implicați și ale întreprinderii sau întreprinderilor feroviare implicate;

                                    —

                                    Autorizațiile de dare în exploatare a instalațiilor fixe și autorizațiile de introducere pe piață a vehiculelor;

                                    —

                                    Entitatea responsabilă cu întreținerea și atelierele de întreținere (inclusiv certificarea).

                        7.

                        Alți factori sistemici

                  (e)   Accidente sau incidente anterioare cu caracter similar, dacă există

            5.   Concluzii

            Concluziile trebuie să conțină:

                        (a)

                           Un rezumat al analizei și concluzii privind cauzele accidentului sau incidentului

                        Concluziile trebuie să rezume identificarea factorilor cauzali și contributivi ai accidentului sau incidentului, inclusiv factorii sistemici, atât imediați, cât și mai complecși, precum și măsurile de siguranță lipsă sau inadecvate pentru care se recomandă măsuri compensatorii. În plus, ele trebuie să se refere la capacitatea organizațiilor implicate de a aborda aceste aspecte prin intermediul sistemelor lor de management al siguranței, pentru a preveni viitoare accidente și incidente.

                        (b)

                           Măsuri luate de la producerea accidentului sau incidentului

                        (c)

                           Observații suplimentare:

                        Probleme de siguranță identificate în decursul anchetei care nu au relevanță pentru concluziile privind cauzele și consecințele unui accident sau incident.

                  6.   Recomandări privind siguranța

            După caz, această parte a raportului trebuie să stabilească recomandări privind siguranța, cu unicul scop de a preveni producerea unor accidente sau incidente similare în viitor.
            Absența recomandărilor trebuie explicată.
            Recomandările privind siguranța trebuie să se bazeze pe fapte stabilite și pe observații suplimentare referitoare la ele, precum și pe analiza acestora care conduce la concluzii privind cauzele și consecințele producerii unui accident sau incident care sunt relevante pentru siguranță.
            De asemenea, se pot emite recomandări privind siguranța în legătură cu observații suplimentare care nu au nicio legătură cauzală sau contributivă cu producerea accidentului sau incidentului.

               (1)  Regulamentul de punere în aplicare (UE) nr. 402/2013 al Comisiei din 30 aprilie 2013 privind metoda de siguranță comună pentru evaluarea și aprecierea riscurilor și de abrogare a Regulamentului (CE) nr. 352/2009 (JO L 121, 3.5.2013, p. 8).


title: Regulamentul de punere în aplicare (UE) 2020/573 al Comisiei din 24 aprilie 2020 de stabilire a taxelor de import în sectorul cerealelor, aplicabile de la 27 aprilie 2020

text:
                  27.4.2020

                  RO

                  Jurnalul Oficial al Uniunii Europene

                  L 132/19

         REGULAMENTUL DE PUNERE ÎN APLICARE (UE) 2020/573 AL COMISIEI
         din 24 aprilie 2020
         de stabilire a taxelor de import în sectorul cerealelor, aplicabile de la 27 aprilie 2020
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
         întrucât:

                     (1)

                     Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 [grâu comun, destinat însămânțării], ex 1001 99 00 [grâu comun de calitate superioară, cu excepția grâului destinat însămânțării], 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

                     (2)

                     Articolul 1 alineatul (2) din Regulamentul (UE) nr. 642/2010 prevede că, pentru calcularea taxei de import menționate la alineatul (1) de la articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

                     (3)

                     În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat la calcularea taxei de import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

                     (4)

                     Începând de la 21 septembrie 2017, taxa de import pentru produsele originare din Canada care se încadrează la codurile NC 1001 11 00, 1001 19 00, ex1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00 se calculează în conformitate cu articolul 2 alineatul (5) din Regulamentul (UE) nr. 642/2010.

                     (5)

                     Este necesar să se stabilească taxele de import pentru perioada care începe la 27 aprilie 2020, aplicabile până la stabilirea și intrarea în vigoare a unor noi taxe.

                     (6)

                     În conformitate cu articolul 2 alineatul (2) din Regulamentul (UE) nr. 642/2010, prezentul regulament trebuie să intre în vigoare la data publicării,

               ADOPTĂ PREZENTUL REGULAMENT:

            Articolul 1
            Începând de la 27 aprilie 2020, taxele de import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor care figurează în anexa II la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 aprilie 2020,

                  Pentru Comisie,

                  Pentru Președinte,

               Wolfgang BURTSCHER

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

            ANEXA I
            Taxe de import pentru produsele menționate la articolul 1 alineatul (1) din Regulamentul (UE) nr. 642/2010, aplicabile de la 27 aprilie 2020

                        Codul NC

                        Descrierea mărfurilor

                        Taxa de import  (1)
                            (2)

                        (EUR/tonă)

                        1001 11 00

                        GRÂU dur, destinat însămânțării

                        0,00

                        1001 19 00

                        GRÂU dur de calitate superioară, cu excepția grâului destinat însămânțării

                        0,00

                        de calitate medie, cu excepția grâului destinat însămânțării

                        0,00

                        de calitate inferioară, cu excepția grâului destinat însămânțării

                        0,00

                        ex 1001 91 20

                        GRÂU comun, destinat însămânțării

                        0,00

                        ex 1001 99 00

                        GRÂU comun de calitate superioară, cu excepția grâului destinat însămânțării

                        0,00

                        1002 10 00

                        SECARĂ, destinată însămânțării

                        5,27

                        1002 90 00

                        SECARĂ, cu excepția secarei destinate însămânțării

                        5,27

                        1005 10 90

                        PORUMB destinat însămânțării, cu excepția porumbului hibrid

                        5,27

                        1005 90 00

                        PORUMB, cu excepția porumbului destinat însămânțării  (3)

                        5,27

                        1007 10 90

                        SORG boabe, cu excepția sorgului hibrid, destinat însămânțării

                        5,27

                        1007 90 00

                        Sorg boabe, cu excepția sorgului destinat însămânțării

                        5,27

               (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                        —

                        3 EUR per tonă dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                        —

                        2 EUR per tonă, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

               (2)  Pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00, taxa se calculează în conformitate cu articolul 2 alineatul (5) din Regulamentul (UE) nr. 642/2010.

               (3)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

            ANEXA II
            Elemente pentru calcularea taxelor prevăzute în anexa I

               1.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           (EUR/tonă)

                           Grâu comun  (1)

                           Porumb

                           Bursa

                           Minneapolis

                           Chicago

                           Cotația

                           187,231

                           116,272

                           Primă pentru Golf

                           —

                           23,784

                           Primă pentru Marile Lacuri

                           40,454

                           —

               2.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           Costuri de navlu: Golful Mexic-Rotterdam:

                           11,705

                           Costuri de navlu: Marile Lacuri-Rotterdam:

                           38,841

               (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2020/615 al Comisiei din 4 mai 2020 de stabilire a taxelor de import în sectorul cerealelor, aplicabile de la 5 mai 2020

text:
                  5.5.2020

                  RO

                  Jurnalul Oficial al Uniunii Europene

                  LI 141/1

         REGULAMENTUL DE PUNERE ÎN APLICARE (UE) 2020/615 AL COMISIEI
         din 4 mai 2020
         de stabilire a taxelor de import în sectorul cerealelor, aplicabile de la 5 mai 2020
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
         întrucât:

                     (1)

                     Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 [grâu comun, destinat însămânțării], ex 1001 99 00 [grâu comun de calitate superioară, cu excepția grâului destinat însămânțării], 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

                     (2)

                     Articolul 1 alineatul (2) din Regulamentul (UE) nr. 642/2010 prevede că, pentru calcularea taxei de import menționate la alineatul (1) de la articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

                     (3)

                     În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat pentru calcularea taxei de import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

                     (4)

                     Începând de la 21 septembrie 2017, taxa de import pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00 se calculează în conformitate cu articolul 2 alineatul (5) din Regulamentul (UE) nr. 642/2010.

                     (5)

                     Este necesar să se stabilească taxele de import pentru perioada care începe la 5 mai 2020, aplicabile până la stabilirea și intrarea în vigoare a unor noi taxe.

                     (6)

                     În conformitate cu articolul 2 alineatul (2) din Regulamentul (UE) nr. 642/2010, prezentul regulament trebuie să intre în vigoare la data publicării,

               ADOPTĂ PREZENTUL REGULAMENT:

            Articolul 1
            Începând de la 5 mai 2020, taxele de import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor care figurează în anexa II la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 mai 2020.

                  Pentru Comisie,

                  Pentru Președinte,

               Wolfgang BURTSCHER

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

            ANEXA I

               Taxe de import pentru produsele menționate la articolul 1 alineatul (1) din Regulamentul (UE) nr. 642/2010, aplicabile de la 5 mai 2020

                        Codul NC

                        Denumirea mărfurilor

                        Taxa de import c (1)
                            (2)

                        (EUR/tonă)

                        1001 11 00

                        Grâu dur, destinat însămânțării

                        0,00

                        1001 19 00

                        Grâu dur de calitate superioară, cu excepția grâului destinat însămânțării

                        0,00

                        de calitate medie, cu excepția grâului destinat însămânțării

                        0,00

                        de calitate inferioară, cu excepția grâului destinat însămânțării

                        0,00

                        ex 1001 91 20

                        Grâu comun, destinat însămânțării

                        0,00

                        ex 1001 99 00

                        Grâu comun de calitate superioară, cu excepția grâului destinat însămânțării

                        0,00

                        1002 10 00

                        Secară, destinată însămânțării

                        10,40

                        1002 90 00

                        Secară, cu excepția secarei destinate însămânțării

                        10,40

                        1005 10 90

                        Porumb destinat însămânțării, cu excepția porumbului hibrid

                        10,40

                        1005 90 00

                        Porumb, cu excepția porumbului destinat însămânțării  (3)

                        10,40

                        1007 10 90

                        Sorg boabe, cu excepția sorgului hibrid, destinat însămânțării

                        10,40

                        1007 90 00

                        Sorg boabe, cu excepția sorgului destinat însămânțării

                        10,40

               (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                        —

                        3 EUR per tonă dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                        —

                        2 EUR per tonă dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

               (2)  Pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00, taxa se calculează în conformitate cu articolul 2 alineatul (5) din Regulamentul (UE) nr. 642/2010.

               (3)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

            ANEXA II

               Elemente pentru calcularea taxelor prevăzute în anexa I

               1.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           (EUR/tonă)

                           Grâu comun  (1)

                           Porumb

                           Bursa

                           Minneapolis

                           Chicago

                           Cotația

                           184,185

                           113,614

                           Primă pentru Golf

                           -

                           21,584

                           Primă pentru Marile Lacuri

                           41,446

                           -

               2.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           Costuri de navlu: Golful Mexic-Rotterdam:

                           11,434

                           Costuri de navlu: Marile Lacuri-Rotterdam:

                           37,737

               (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2020/869 al Comisiei din 24 iunie 2020 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active beflubutamid, benalaxil, bentiavalicarb, bifenazat, boscalid, bromoxinil, captan, ciazofamid, dimetomorf, etefon, etoxazol, famoxadon, fenamifos, flumioxazin, fluoxastrobin, folpet, formetanat, metribuzin, milbemectină, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol și S-metolaclor (Text cu relevanță pentru SEE)

text:
                  25.6.2020

                  RO

                  Jurnalul Oficial al Uniunii Europene

                  L 201/7

         REGULAMENTUL DE PUNERE ÎN APLICARE (UE) 2020/869 AL COMISIEI
         din 24 iunie 2020
         de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active beflubutamid, benalaxil, bentiavalicarb, bifenazat, boscalid, bromoxinil, captan, ciazofamid, dimetomorf, etefon, etoxazol, famoxadon, fenamifos, flumioxazin, fluoxastrobin, folpet, formetanat, metribuzin, milbemectină, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol și S-metolaclor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
         întrucât:

                     (1)

                     Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost aprobate în temeiul Regulamentului (CE) nr. 1107/2009.

                     (2)

                     Regulamentul de punere în aplicare (UE) 2019/707 al Comisiei (3) a prelungit perioadele de aprobare a substanțelor active famoxadon și flumioxazin până la 30 iunie 2020 și perioadele de aprobare a substanțelor active beflubutamid, benalaxil, bentiavalicarb, bifenazat, boscalid, bromoxinil, captan, ciazofamid, dimetomorf, etefon, etoxazol, fenamifos, fluoxastrobin, folpet, formetanat, metribuzin, milbemectină, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol și S-metolaclor până la 31 iulie 2020.

                     (3)

                     Cererile de reînnoire a aprobării substanțelor respective au fost prezentate în conformitate cu Regulamentul de punere în aplicare (UE) nr. 844/2012 al Comisiei (4).

                     (4)

                     Din cauza faptului că evaluarea tuturor substanțelor respective a fost amânată din motive independente de voința solicitanților, este probabil ca aprobările substanțelor active respective să expire înainte de adoptarea unei decizii privind reînnoirea lor. Prin urmare, este necesar să se prelungească perioadele lor de aprobare.

                     (5)

                     În plus, este necesară o prelungire a perioadei de aprobare pentru substanțele active boscalid, captan, dimetomorf, etefon, folpet, formetanat, milbemectină, fenmedifam, fosmet, pirimifos-metil și propamocarb, pentru a acorda timpul necesar realizării evaluării proprietăților care perturbă sistemul endocrin în conformitate cu procedura prevăzută la articolele 13 și 14 din Regulamentul de punere în aplicare (UE) nr. 844/2012.

                     (6)

                     În ceea ce privește cazurile în care se va adopta un regulament care prevede că aprobarea unei substanțe active menționate în anexa la prezentul regulament nu se reînnoiește deoarece nu sunt îndeplinite criteriile de aprobare, data de expirare trebuie să fie identică fie cu data prevăzută înainte de intrarea în vigoare a prezentului regulament, fie cu data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. În cazul în care se adoptă un regulament care prevede reînnoirea aprobării unei substanțe active menționate în anexa la prezentul regulament, este adecvat să se stabilească, pe cât posibil în aceste circumstanțe, cea mai timpurie dată posibilă de punere în aplicare.

                     (7)

                     Ținând seama de faptul că unele aprobări ale substanțelor active expiră la 30 iunie 2020, prezentul regulament trebuie să intre în vigoare cât mai curând posibil.

                     (8)

                     Prin urmare, Regulamentul de punere în aplicare (UE) nr. 540/2011 trebuie modificat în consecință.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 iunie 2020.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (3)  Regulamentul de punere în aplicare (UE) 2019/707 al Comisiei din 7 mai 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active alfa-cipermetrin, beflubutamid, benalaxil, bentiavalicarb, bifenazat, boscalid, bromoxinil, captan, ciazofamid, desmedifam, dimetoat, dimetomorf, diuron, etefon, etoxazol, famoxadon, fenamifos, flumioxazin, fluoxastrobin, folpet, foramsulfuron, formetanat, metalaxil-m, metiocarb, metribuzin, milbemectină, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol, s-metolaclor și tebuconazol (JO L 120, 8.5.2019, p. 16).

            (4)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            ANEXĂ
            Partea A din anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        în a șasea coloană, „Expirarea aprobării”, pe rândul 35, „Famoxadon”, data se înlocuiește cu „30 iunie 2021”;

                        2.

                        în a șasea coloană, „Expirarea aprobării”, pe rândul 39, „Flumioxazin”, data se înlocuiește cu „30 iunie 2021”;

                        3.

                        în a șasea coloană, „Expirarea aprobării”, pe rândul 46, „Ciazofamid”, data se înlocuiește cu „31 iulie 2021”;

                        4.

                        în a șasea coloană, „Expirarea aprobării”, pe rândul 84, „Benalaxil”, data se înlocuiește cu „31 iulie 2021”;

                        5.

                        în a șasea coloană, „Expirarea aprobării”, pe rândul 85, „Bromoxinil”, data se înlocuiește cu „31 iulie 2021”;

                        6.

                        în a șasea coloană, „Expirarea aprobării”, pe rândul 88, „Fenmedifam”, data se înlocuiește cu „31 iulie 2021”;

                        7.

                        în a șasea coloană, „Expirarea aprobării”, pe rândul 97, „S-metolaclor”, data se înlocuiește cu „31 iulie 2021”;

                        8.

                        în a șasea coloană, „Expirarea aprobării”, pe rândul 99, „Etoxazol”, data se înlocuiește cu „31 iulie 2021”;

                        9.

                        în a șasea coloană, „Expirarea aprobării”, pe rândul 109, „Bifenazat”, data se înlocuiește cu „31 iulie 2021”;

                        10.

                        în a șasea coloană, „Expirarea aprobării”, pe rândul 110, „Milbemectină”, data se înlocuiește cu „31 iulie 2021”;

                        11.

                        în a șasea coloană, „Expirarea aprobării”, pe rândul 141, „Fenamifos”, data se înlocuiește cu „31 iulie 2021”;

                        12.

                        în a șasea coloană, „Expirarea aprobării”, pe rândul 142, „Etefon”, data se înlocuiește cu „31 iulie 2021”;

                        13.

                        în a șasea coloană, „Expirarea aprobării”, pe rândul 145, „Captan”, data se înlocuiește cu „31 iulie 2021”;

                        14.

                        în a șasea coloană, „Expirarea aprobării”, pe rândul 146, „Folpet”, data se înlocuiește cu „31 iulie 2021”;

                        15.

                        în a șasea coloană, „Expirarea aprobării”, pe rândul 147, „Formetanat”, data se înlocuiește cu „31 iulie 2021”;

                        16.

                        în a șasea coloană, „Expirarea aprobării”, pe rândul 150, „Dimetomorf”, data se înlocuiește cu „31 iulie 2021”;

                        17.

                        în a șasea coloană, „Expirarea aprobării”, pe rândul 152, „Metribuzin”, data se înlocuiește cu „31 iulie 2021”;

                        18.

                        în a șasea coloană, „Expirarea aprobării”, pe rândul 153, „Fosmet”, data se înlocuiește cu „31 iulie 2021”;

                        19.

                        în a șasea coloană, „Expirarea aprobării”, pe rândul 154, „Propamocarb”, data se înlocuiește cu „31 iulie 2021”;

                        20.

                        în a șasea coloană, „Expirarea aprobării”, pe rândul 156, „Pirimifos-metil”, data se înlocuiește cu „31 iulie 2021”;

                        21.

                        în a șasea coloană, „Expirarea aprobării”, pe rândul 158, „Beflubutamid”, data se înlocuiește cu „31 iulie 2021”;

                        22.

                        în a șasea coloană, „Expirarea aprobării”, pe rândul 163, „Bentiavalicarb”, data se înlocuiește cu „31 iulie 2021”;

                        23.

                        în a șasea coloană, „Expirarea aprobării”, pe rândul 164, „Boscalid”, data se înlocuiește cu „31 iulie 2021”;

                        24.

                        în a șasea coloană, „Expirarea aprobării”, pe rândul 166, „Fluoxastrobin”, data se înlocuiește cu „31 iulie 2021”;

                        25.

                        în a șasea coloană, „Expirarea aprobării”, pe rândul 167, „Paecilomyces lilacinus tulpina 251”, data se înlocuiește cu „31 iulie 2021”;

                        26.

                        în a șasea coloană, „Expirarea aprobării”, pe rândul 168, „Protioconazol”, data se înlocuiește cu „31 iulie 2021”.


title: Regulamentul de punere în aplicare (UE) 2020/885 al Comisiei din 26 iunie 2020 privind măsurile de prevenire a introducerii și răspândirii în Uniune a Pseudomonas syringae pv. actinidiae Takikawa, Serizawa, Ichikawa, Tsuyumu & Goto

text:
                  29.6.2020

                  RO

                  Jurnalul Oficial al Uniunii Europene

                  L 205/9

         REGULAMENTUL DE PUNERE ÎN APLICARE (UE) 2020/885 AL COMISIEI
         din 26 iunie 2020
         privind măsurile de prevenire a introducerii și răspândirii în Uniune a Pseudomonas syringae pv. actinidiae Takikawa, Serizawa, Ichikawa, Tsuyumu & Goto
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/2031 (1) al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului, în special articolul 30 alineatul (1),
         întrucât:

                     (1)

                     În 2011, Italia a informat Comisia că pe teritoriul ei era prezentă o nouă tulpină agresivă de Pseudomonas syringae pv. actinidiae Takikawa, Serizawa, Ichikawa, Tsuyumu & Goto („organismul dăunător specificat”), agentul cauzal al bacteriozei care afectează kiwi, și că adoptase măsuri oficiale pentru a preveni orice nouă introducere și răspândire pe teritoriul ei a organismului dăunător specificat. Informațiile disponibile arătau, de asemenea, că această tulpină agresivă a organismului dăunător specificat era prezentă într-o țară terță care exportă material de înmulțire a plantelor de kiwi, inclusiv polen, către Uniune. Informațiile în cauză continuă să fie relevante în prezent pentru teritoriul Uniunii.

                     (2)

                     Din acest motiv, Comisia a adoptat Decizia de punere în aplicare 2012/756/UE (2).

                     (3)

                     Decizia de punere în aplicare 2012/756/UE a fost înlocuită prin Decizia de punere în aplicare (UE) 2017/198 (3), care a expirat la 31 martie 2020.

                     (4)

                     Organismul dăunător specificat nu este inclus ca organism dăunător de carantină pentru UE în lista din anexa II, ca organism dăunător de carantină pentru zone protejate în lista din anexa III sau ca organism dăunător reglementat care nu este de carantină în lista din anexa IV la Regulamentul de punere în aplicare (UE) 2019/2072 al Comisiei (4).

                     (5)

                     Motivele adoptării Deciziei de punere în aplicare (UE) 2017/198, inclusiv analiza preliminară a Comisiei privind riscurile legate de organismele dăunătoare, continuă să fie valabile. Dat fiind riscul fitosanitar curent pe care îl prezintă organismul dăunător specificat, trebuie adoptate măsuri privind introducerea în Uniune a polenului viu și a plantelor destinate plantării, altele decât semințele, din genul Actinidia Lindl. („plantele specificate”) provenite din țări terțe. Este de asemenea necesar să se prevadă măsuri privind circulația în interiorul Uniunii a plantelor originare din Uniune. Măsurile respective trebuie să fie aceleași cu măsurile prevăzute în Decizia de punere în aplicare (UE) 2017/198, deoarece s-au dovedit eficace în protejarea teritoriului Uniunii de organismul dăunător specificat.

                     (6)

                     Pentru a asigura un nivel sporit de protecție a teritoriului Uniunii față de organismul dăunător specificat, plantele specificate introduse în Uniune trebuie inspectate riguros și, după caz, testate pentru a se detecta organismul dăunător specificat la postul de inspecție la frontieră sau la punctul de control la destinație stabilit în conformitate cu Regulamentul delegat (UE) 2019/2123 al Comisiei (5).

                     (7)

                     Decizia de punere în aplicare (UE) 2017/198 trebuie abrogată și înlocuită cu prezentul regulament. Acestea sunt necesare pentru a ține seama de dispozițiile Regulamentului (UE) 2016/2031 și ale Regulamentului de punere în aplicare (UE) 2019/2072, care se aplică de la 14 decembrie 2019.

                     (8)

                     Prezentul regulament trebuie să se aplice cât mai curând posibil pentru a înlocui Decizia de punere în aplicare (UE) 2017/198, care a expirat la 31 martie 2020. Prezentul regulament trebuie să intre în vigoare în a treia zi de la data publicării în Jurnalul Oficial al Uniunii Europene.

                     (9)

                     Dacă este cazul, statele membre trebuie să-și adapteze legislația pentru a se conforma prezentului regulament.

                     (10)

                     Prezentul regulament trebuie să se aplice până la 31 decembrie 2021 pentru a lăsa timp pentru monitorizarea evoluției situației și pentru determinarea stării fitosanitare a organismului dăunător specificat în raport cu teritoriul Uniunii.

                     (11)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Obiect
            Prezentul regulament stabilește măsuri de prevenire a introducerii și răspândirii în Uniune a Pseudomonas syringae pv. actinidiae Takikawa, Serizawa, Ichikawa, Tsuyumu & Goto („organismul dăunător specificat”).

            Articolul 2

               Interzicerea
               Pseudomonas syringae
               pv
               . actinidiae
               Takikawa, Serizawa, Ichikawa, Tsuyumu & Goto

            Organismul dăunător specificat nu poate fi introdus, deplasat, deținut, multiplicat sau eliberat pe teritoriul Uniunii.

            Articolul 3

               Introducerea în Uniune a polenului viu și a plantelor destinate plantării, altele decât semințele, din genul
               Actinidia
               Lindl.

            Polenul viu și plantele destinate plantării, altele decât semințele, din genul Actinidia Lindl. („plantele specificate”), originare din țări terțe, pot fi introduse în Uniune numai dacă respectă cerințele specifice privind introducerea, prevăzute la articolele 4, 5 și 6.

            Articolul 4
            Certificatul fitosanitar
            Plantele specificate originare din țări terțe trebuie să fie însoțite de un certificat fitosanitar, care să includă la rubrica „Declarație suplimentară” informația că se îndeplinește una dintre următoarele condiții:

                        (a)

                        Plantele specificate au fost cultivate pe întreaga durată a vieții lor într-o țară unde organismul dăunător specificat este considerat absent.

                        (b)

                        Plantele specificate au fost cultivate pe întreaga durată a vieții lor într-o zonă indemnă de dăunători, stabilită, în ceea ce privește organismul dăunător specificat, de către organizația națională de protecție a plantelor („ONPP”) din țara de origine, în conformitate cu standardul internațional pentru măsuri fitosanitare („ISPM”) nr. 4 al Organizației Națiunilor Unite pentru Alimentație și Agricultură (FAO) (6). Numele zonei indemne de dăunători trebuie inclus în certificat la rubrica „Locul de origine”.

                        (c)

                        Plantele specificate au fost produse într-un loc de producție indemn de dăunători sau într-un sit de producție indemn de dăunători, stabilit, în ceea ce privește organismul dăunător specificat, de către ONPP din țara de origine în conformitate cu ISPM nr. 10 al FAO (7). Plantele specificate au fost crescute într-o structură al cărei grad de izolare și de protecție față de mediul exterior exclude în mod efectiv organismul dăunător specificat. În locul sau situl respectiv, plantele specificate au fost inspectate oficial de două ori la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de export și s-a constatat că erau indemne de organismul dăunător specificat.
                        Locul sau situl de producție în cauză este înconjurat de o zonă cu o rază de cel puțin 100 de metri, în care au fost efectuate inspecții oficiale de două ori la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de export și orice plante specificate care au prezentat simptome de infecție constatate în timpul respectivelor inspecții au fost distruse imediat.

                        (d)

                        Plantele specificate au fost produse într-un loc de producție indemn de dăunători stabilit, în ceea ce privește organismul dăunător specificat, de către ONPP din țara de origine în conformitate cu ISPM nr. 10 al FAO. În locul respectiv, plantele specificate au fost supuse de două ori inspecțiilor oficiale, prelevării de probe și testelor, la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de export, constatându-se că sunt indemne de organismul dăunător specificat.
                        Locul de producție respectiv este înconjurat de o zonă cu o rază de 4 500 de metri („zona înconjurătoare”), în care a fost îndeplinită una dintre următoarele condiții:

                                    (i)

                                    au fost efectuate inspecții oficiale, prelevări de probe și teste de două ori, la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de export. Prezența organismului dăunător specificat nu a fost constatată în cursul inspecțiilor oficiale, al prelevării de probe și al testelor;

                                    (ii)

                                    toate plantele specificate de pe o rază de 500 m de la locul de producție respectiv au fost distruse imediat;

                                    (iii)

                                    toate plantele specificate de pe o rază de 500 m de la locul de producție respectiv au fost testate cu regularitate la cele mai adecvate momente pentru depistarea simptomelor de infecție, constatându-se că sunt indemne de organismul dăunător specificat.

                              În cazurile de la punctele (ii) și (iii), toate plantele specificate din zona respectivă, situate la o distanță de 500 m până la 4 500 m de la locul de producție, au fost distruse sau testate în conformitate cu un program de prelevare de probe care poate confirma cu o fiabilitate de 99 % că nivelul prezenței organismului dăunător specificat în plantele specificate este mai mic de 0,1 %.

            Articolul 5
            Informații suplimentare care trebuie incluse în certificatul fitosanitar
            În cazul în care sunt oferite informațiile prevăzute la articolul 4 litera (c) sau (d), certificatul trebuie să includă, în plus, informația că se îndeplinește una dintre următoarele condiții:

                        (a)

                        plantele specificate au fost derivate direct din plante-mamă cultivate în condițiile prevăzute la articolul 4 litera (a), (b) sau (c);

                        (b)

                        plantele specificate au fost derivate direct din plante-mamă, supuse în prealabil unor teste individuale care au confirmat absența organismului dăunător specificat;

                        (c)

                        plantele specificate au fost testate în conformitate cu un program de prelevare de probe care poate să confirme cu o fiabilitate de 99 % că nivelul prezenței organismului dăunător specificat în plantele specificate este mai mic de 0,1 %.

            Articolul 6
            Inspecții
            Plantele specificate introduse în Uniune, însoțite de un certificat fitosanitar și cu respectarea articolelor 4 și 5, sunt inspectate riguros și, dacă este necesar, sunt testate în scopul detectării prezenței organismului dăunător specificat la postul de inspecție la frontieră sau la punctul de control la destinație stabilit în conformitate cu Regulamentul delegat (UE) 2019/2123.

            Articolul 7
            Circulația în Uniune a plantelor specificate
            Plantele specificate care au petrecut orice parte a ciclului lor de viață în Uniune pot fi deplasate în interiorul Uniunii numai dacă îndeplinesc cerințele specifice prevăzute la articolele 8 și 9.

            Articolul 8
            Eliberarea pașaportului fitosanitar și condițiile de circulație
            Plantele specificate care au petrecut orice parte a ciclului lor de viață în Uniune și plantele introduse în Uniune în conformitate cu articolul 3 pot circula în interiorul Uniunii numai dacă sunt însoțite de un pașaport fitosanitar întocmit, eliberat și utilizat în conformitate cu articolele 78-95 din Regulamentul (UE) 2016/2031 și dacă îndeplinesc una dintre următoarele condiții:

                        (a)

                        Plantele specificate au fost cultivate pe întreaga durată a vieții lor într-un stat membru unde organismul dăunător specificat este considerat absent.

                        (b)

                        Plantele specificate au fost cultivate pe întreaga durată a vieții lor într-o zonă protejată inclusă în lista din anexa III la Regulamentul de punere în aplicare (UE) 2019/2072.

                        (c)

                        Plantele specificate au fost cultivate pe întreaga durată a vieții lor într-o zonă indemnă de dăunători, stabilită, în ceea ce privește organismul dăunător specificat, de către autoritatea competentă a unui stat membru de origine în conformitate cu ISPM nr. 4 al FAO.

                        (d)

                        Plantele specificate au fost produse într-un loc de producție indemn de dăunători sau într-un sit de producție indemn de dăunători stabilit, în ceea ce privește organismul dăunător specificat, de către organismul oficial responsabil din statul membru de origine în conformitate cu ISPM nr. 10 al FAO. Plantele specificate au fost crescute într-o structură al cărei grad de izolare și de protecție față de mediul exterior exclude în mod efectiv organismul dăunător specificat. În locul sau situl respectiv, plantele specificate au fost inspectate oficial de două ori la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de punerea în circulație și s-a constatat că erau indemne de organismul dăunător specificat.
                        Locul sau situl de producție în cauză este înconjurat de o zonă cu o rază de cel puțin 100 de metri, în care au fost efectuate inspecții oficiale de două ori la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de punerea în circulație și orice plante care au prezentat simptome de infecție constatate în timpul acestor inspecții au fost distruse imediat.

                        (e)

                        Plantele specificate au fost produse într-un loc de producție indemn de dăunători stabilit, în ceea ce privește organismul dăunător specificat, de către autoritatea competentă a statului membru de origine în conformitate cu ISPM nr. 10 al FAO.
                        În locul respectiv, plantele specificate au fost supuse de două ori inspecțiilor oficiale, prelevării de probe și testelor, la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de punerea în circulație, constatându-se că sunt indemne de organismul dăunător specificat.
                        Locul de producție respectiv este înconjurat de o zonă cu o rază de 500 de metri („zona înconjurătoare”), în care a fost îndeplinită una dintre următoarele condiții:

                                    (i)

                                    în întreaga zonă înconjurătoare au fost efectuate de două ori inspecții oficiale, prelevări de probe și teste la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de punerea în circulație. Prezența organismului dăunător specificat nu a fost constatată în cursul inspecțiilor oficiale, al prelevării de probe și al testelor;

                                    (ii)

                                    toate plantele specificate din zona înconjurătoare au fost distruse imediat;

                                    (iii)

                                    toate plantele specificate din zona înconjurătoare au fost testate cu regularitate la cele mai adecvate momente pentru depistarea simptomelor de infecție, constatându-se că sunt indemne de organismul dăunător specificat.

                              Zona înconjurătoare este la rândul său înconjurată de o altă zonă cu o lățime de 4 000 de metri, în care a fost îndeplinită una dintre următoarele condiții:

                                    (i)

                                    în urma inspecțiilor, a prelevărilor de probe și a testelor oficiale efectuate în toată această altă zonă de două ori, la cele mai adecvate momente pentru depistarea simptomelor de infecție în timpul ultimului ciclu complet de vegetație înainte de punerea în circulație, au fost luate măsuri de eradicare în toate cazurile în care organismul dăunător specificat a fost identificat pe plantele specificate. Aceste măsuri constau în distrugerea imediată a plantelor specificate infectate;

                                    (ii)

                                    toate plantele specificate din respectiva altă zonă au fost distruse;

                                    (iii)

                                    toate plantele specificate din respectiva altă zonă au făcut obiectul unor teste în conformitate cu un program de prelevare de probe care poate să confirme cu o fiabilitate de 99 % că nivelul prezenței organismului dăunător specificat în plantele specificate este mai mic de 0,1 %.

            Articolul 9
            Condiții suplimentare privind circulația
            În cazul în care sunt îndeplinite cerințele prevăzute la articolul 8 litera (d) sau (e), plantele specificate trebuie să îndeplinească, în plus, una dintre următoarele cerințe:

                        (a)

                        plantele specificate au fost derivate direct din plante-mamă cultivate în condițiile prevăzute la articolul 8 litera (a), (b), (c) sau (d);

                        (b)

                        plantele specificate au fost derivate direct din plante-mamă, supuse în prealabil unor teste individuale care au confirmat absența organismului dăunător specificat;

                        (c)

                        plantele specificate au fost testate în conformitate cu un program de prelevare de probe care poate să confirme cu o fiabilitate de 99 % că nivelul prezenței organismului dăunător specificat în plantele specificate este mai mic de 0,1 %.

            Articolul 10
            Conformare
            Pentru a se conforma prezentului regulament, statele membre abrogă sau modifică măsurile pe care le-au adoptat deja pentru a se proteja împotriva introducerii și a răspândirii organismului dăunător specificat. Ele informează imediat Comisia cu privire la aceste măsuri.

            Articolul 11
            Intrarea în vigoare și aplicarea
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică până la 31 decembrie 2021.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iunie 2020.

                  Pentru Comisie

                  Președintele

               Ursula VON DER LEYEN

            (1)  JO L 317, 23.11.2016, p. 4.

            (2)  Decizia de punere în aplicare 2012/756/UE a Comisiei din 5 decembrie 2012 în ceea ce privește măsurile de prevenire a introducerii și răspândirii în Uniune a Pseudomonas syringae pv. actinidiae Takikawa, Serizawa, Ichikawa, Tsuyumu & Goto (JO L 335, 7.12.2012, p. 49).

            (3)  Decizia de punere în aplicare (UE) 2017/198 a Comisiei din 2 februarie 2017 privind măsurile de prevenire a introducerii și răspândirii în Uniune a Pseudomonas syringae pv. actinidiae Takikawa, Serizawa, Ichikawa, Tsuyumu & Goto (JO L 31, 4.2.2017, p. 29).

            (4)  Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1).

            (5)  Regulamentul delegat (UE) 2019/2123 al Comisiei din 10 octombrie 2019 de completare a Regulamentului (UE) 2017/625 al Parlamentului European și al Consiliului în ceea ce privește normele pentru cazurile și condițiile în care se pot efectua controale de identitate și controale fizice vizând anumite mărfuri la punctele de control și în care se pot efectua controale documentare la distanță de posturile de inspecție la frontieră (JO L 321, 12.12.2019, p. 64).

            (6)  Cerințe pentru instituirea zonelor indemne de dăunători. ISPM nr. 4 (1995), Roma, IPPC, FAO 2016.

            (7)  Cerințe pentru stabilirea locurilor de producție indemne de dăunători și a siturilor de producție indemne de dăunători. ISPM nr. 10 (1999), Roma, IPPC, FAO 2016.


title: Regulamentul de punere în aplicare (UE) 2020/887 al Comisiei din 26 iunie 2020 de modificare a Regulamentului de punere în aplicare (UE) 2019/66 în ceea ce privește controalele după importare pentru plantele destinate plantării

text:
                  29.6.2020

                  RO

                  Jurnalul Oficial al Uniunii Europene

                  L 205/16

         REGULAMENTUL DE PUNERE ÎN APLICARE (UE) 2020/887 AL COMISIEI
         din 26 iunie 2020
         de modificare a Regulamentului de punere în aplicare (UE) 2019/66 în ceea ce privește controalele după importare pentru plantele destinate plantării
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 22 alineatul (3),
         întrucât:

                     (1)

                     Regulamentul de punere în aplicare (UE) 2019/66 al Comisiei (2) stabilește norme referitoare la modalitățile practice uniforme pentru efectuarea controalelor oficiale asupra plantelor, produselor vegetale și altor obiecte. Aceste norme includ controale la sediile operatorilor profesioniști în locurile de producție a plantelor destinate plantării.

                     (2)

                     Plantele inactive destinate plantării, altele decât semințele, pot prezenta pericole și riscuri uniforme pentru sănătatea plantelor, deoarece în momentul controalelor la posturile de inspecție la frontieră sau la punctele de control este posibil să nu se poată identifica prezența sau simptomele dăunătorilor. Cu toate acestea, imediat după aceste controale, plantele destinate plantării sunt puse în liberă circulație însoțite de un pașaport fitosanitar pentru circulația pe teritoriul Uniunii.

                     (3)

                     Prin urmare și pentru a răspunde acestor riscuri, este adecvat ca, ulterior importării, să se efectueze controale fizice la sediile operatorilor cel puțin în cursul primului sezon de cultură, pentru a detecta cu un grad mai mare de siguranță, prezența unui organism dăunător de carantină pentru Uniune, a unui organism dăunător de carantină pentru zone protejate sau a unui organism dăunător care face obiectul măsurilor adoptate în temeiul articolului 30 alineatul (1) din Regulamentul (UE) 2016/2031 al Parlamentului European şi al Consiliului (3). Pentru ca autoritățile competente să efectueze aceste controale în modul cel mai eficient și proporțional, ele trebuie să determine frecvența acestor controale, precum și plantele destinate plantării care urmează a fi supuse acestor controale, pe baza unui plan de control stabilit în conformitate cu anumite criterii.

                     (4)

                     Pentru eficientizarea controalelor și pentru ca acestea să vizeze cele mai ridicate riscurile fitosanitare, este adecvat ca ele să se bazeze pe istoricul interceptărilor organismelor dăunătoare prioritare în țările terțe de origine relevante, pe prezența organismelor dăunătoare prioritare în țările respective și pe informațiile disponibile în sistemul de gestionare a informațiilor pentru controalele oficiale (IMSOC). Statele membre pot percepe taxe pentru aceste controale, astfel cum se prevede la articolul 80 din Regulamentul (UE) 2017/625.

                     (5)

                     Atunci când controalele demonstrează că se constată prezența unui organism dăunător de carantină sau a unui organism dăunător care face obiectul măsurilor adoptate în temeiul articolului 30 alineatul (1) din Regulamentul (UE) 2016/2031, autoritățile competente trebuie să înregistreze rezultatele controalelor din IMSOC în DSCI corespunzător finalizat, astfel cum se menționează la articolul 56 din Regulamentul (UE) 2017/625, de fiecare dată când este posibilă trasabilitatea în amonte a plantei infestate din lotul importat.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Articolul 1 din Regulamentul de punere în aplicare (UE) 2019/66 se înlocuiește cu următorul text:

                  „Articolul 1

                     (1)   Autoritățile competente vor efectua controale oficiale cel puțin o dată pe an în spațiile de lucru și, după caz, în alte locuri utilizate de către operatorii profesioniști autorizați să elibereze pașapoarte fitosanitare în conformitate cu articolul 84 alineatul (1) din Regulamentul (UE) 2016/2031.

                     (2)   Aceste controale includ inspecții și, în cazul în care există suspiciuni de riscuri pentru sănătatea plantelor, eșantionarea și testarea menționate la articolul 92 alineatul (1) din Regulamentul (UE) 2016/2031.

                     (3)   Controalele respective se efectuează la momentul cel mai adecvat în ceea ce privește posibilitatea de a detecta prezența organismelor dăunătoare relevante sau a semnelor sau simptomelor relevante ale acestora.

                     (4)   În plus față de controalele menționate la alineatele (1)-(3), autoritățile competente efectuează controale fizice asupra plantelor destinate plantării, altele decât semințele, inclusiv tuberculi, bulbi și rizomi, care au fost introduse în Uniune într-o etapă inactivă. În cursul primei perioade de vegetație după importare, autoritățile competente efectuează aceste controale pe acele plante identificate pe baza planului de control menționat la alineatul (5).

                     (5)   Autoritățile competente stabilesc frecvențele acestor controalelor menționate la alineatul (4) pe baza unui plan de control care este stabilit în conformitate cu cel puțin unul din următoarele criterii:

                                 (a)

                                 istoricul și nivelul organismelor dăunătoare de carantină pentru Uniune interceptate și notificate de către statele membre în conformitate cu articolul 11 litera (c) din Regulamentul (UE) 2016/2031, identificate pe plante, produse vegetale sau alte obiecte importate;

                                 (b)

                                 prezența unui organism dăunător prioritar, în sensul articolului 6 din Regulamentul (UE) 2016/2031 în țara terță relevantă de origine, în conformitate cu informațiile tehnice și științifice disponibile;

                                 (c)

                                 informațiile puse la dispoziție prin intermediul sistemului de gestionare a informațiilor pentru controalele oficiale (IMSOC) sau prin orice alt avertisment oficial;

                                 (d)

                                 biologia gazdei și a organismelor dăunătoare, alte condiții relevante pentru detectarea eficientă a unui organism dăunător sau a unui organism dăunător care face obiectul măsurilor adoptate în temeiul articolului 30 alineatul (1) din Regulamentul (UE) 2016/2031.

                     (6)   Atunci când controalele menționate la alineatul (4) demonstrează prezența unui organism dăunător de carantină sau a unui organism dăunător care face obiectul măsurilor adoptate în temeiul articolul 30 alineatul (1) din Regulamentul (UE) 2016/2031, autoritățile competente înregistrează rezultatele controalelor din IMSOC în documentul sanitar comun de intrare (DSCI) corespunzător finalizat, astfel cum se menționează la articolul 56 din Regulamentul (UE) 2017/625, de fiecare dată când este posibilă trasabilitatea în amonte a plantei infestate din lotul importat.”

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iunie 2020.

                  Pentru Comisie

                  Președintele

               Ursula VON DER LEYEN

            (1)  JO L 95, 7.4.2017, p. 1.

            (2)  Regulamentul de punere în aplicare (UE) 2019/66 al Comisiei din 16 ianuarie 2019 privind normele referitoare la modalitățile practice uniforme pentru efectuarea controalelor oficiale asupra plantelor, produselor vegetale și altor obiecte pentru a verifica respectarea normelor Uniunii privind măsurile de protecție împotriva organismelor dăunătoare plantelor care se aplică mărfurilor respective (JO L 15, 17.1.2019, p. 1).

            (3)  Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (JO L 317, 23.11.2016, p. 4).